Pekka Hälvä

Pekka Juho (P. J.) Hälvä (7. joulukuuta 1876 Uukuniemi – 19. joulukuuta 1944 Kankaanpää) oli suomalainen kansakoulunopettaja ja nuorsuomalaisen puolueen kansanedustaja.

Hälvän vanhemmat olivat maanviljelijä Pekka Hälvä ja Beata Berg. Hän kävi kansakoulun ja valmistui kansakoulunopettajaksi 1898 Sortavalan opettajaseminaarista. Hälvä toimi kansakoulun johtajaopettajana Kirvussa 1898–1944 ja välirauhan aikana kansakoulunopettajana Jyväskylän maalaiskunnassa 1940–1941. Hän oli myös puutarhaviljelijä. 

Hälvä oli kansanedustajana 1914–1919 edustaen Viipurin läänin itäistä vaalipiiriä. Hän oli Kirvun kunnallislautakunnan jäsenenä ja Valtion opettajaneuvoston jäsenenä sekä osallistui edustajana kirkolliskokoukseen. 

Pekka Hälvä oli naimisissa 1900–1911 Aino Aliina Saarisen kanssa, 1912–1915 Lovisa Charlotta Kunnaksen kanssa ja vuodesta 1919 Eleonora Rouhiaisen kanssa.

Lähteet 

Suomalaiset opettajat
Kansanedustajat
Nuorsuomalaiset poliitikot‎
Viipurin läänin itäinen vaalipiiri
Vuonna 1876 syntyneet
Vuonna 1944 kuolleet